ক্ষুদ্র ও কুটিরশিল্পমন্ত্রী স্বপন দেবনাথ বলেন, “পুজোর সময় শহরে বহু বিদেশি পর্যটক আসেন। তাঁরা বেশির ভাগই পার্কস্ট্রিটে থাকেন। তাই পার্কস্ট্রিটের এই শোরুমে কেনাকাটার জন্য তাঁরা সহজেই আসতে পারবেন। এছাড়া ভিন রাজ্যের পর্যটকরাও এই শোরুম থেকে শারি-সহ নানা সামগ্রী কিনতে পারবেন। রাজ্যে এর আগে ৫টি বিশ্ববাংলা শোরুম খোলা হয়েছে। সেগুলি লাভজনক ভাবেই চলছে। খুব শীঘ্রই রাজ্যের জনবহল শহরগুলিতেও বিশ্ববাংলা শোরুম খোলা হবে।”